Ego Odo Dux Burgundiæ notum fieri volo præsentibus  futuris, me dedisse in eleemosynam Deo  Ecclesiæ beati Ioannis Reomaensis quendam hominem apud Belnam Bricium cognomento Tabernarium  eius hæredes cum omnibus suis tenementis liberè  absolutè absque omni exactione in perpetuum possidendos. Dedi etiam eidem Ecclesiæ locum, in quo grangia mea constiterat,  hortum qui est retrò grangiam eidem grangiæ adiacentem. Præterea dedi eidem Ecclesiæ quendam hominem apud Castellionem super Sequanam Angebertum de Chamunt,  eius hæredes cum vxoribus eorum,  omnibus tenementis eadem libertate, qua  superiores in perpetuum possidendos. Dedi etiam eidem terram,  homines quos possederat Eirardus Floiche apud S. Euphronium,  in Sinemuro,  sicut Radulfus de Pomarz post mortem eiusdem Eirardi in gageria possidebat,  omnem terram arabilem, quam habebam in meo dominio in finagio Sinemuri. Huius rei testes sunt, Reinaudus Vigerius Eduensis, Theobaldus Præpositus Montisbarri, Robertus Sacerdos Magister domus leprosorum. Quod vt ratum firmúmque permaneat literis meis annotaui,  sigilli mei impressione firmaui. Actum est hoc anno millesimo centesimo nonagesimo sexto.